
PANEVĖŽIO LOPŠELIO-DARŽELIO  ,,PURIENA“ ŠVIETIMO STEBĖSENOS TVARKOS APRAŠAS
 
I SKYRIUS
BENDROSIOS NUOSTATOS
 
1.     Panevėžio miesto lopšelio-darželio ,,Puriena“ (toliau – Mokykla) stebėsenos tvarkos aprašas (toliau – Aprašas) nustato švietimo stebėsenos paskirtį, uždavinius, objektą, principus, organizavimą ir vykdymą, rodiklius ir jų tvirtinimą, disponavimą stebėsenos informacija ir finansavimą. 
2. Aprašas parengtas vadovaujantis Lietuvos Respublikos švietimo, mokslo ir sporto ministerijos patvirtintu 2019 m. birželio 27 d. įsakymu Nr. V-757 Dėl valstybės švietimo ir mokslo stebėsenos tvarkos aprašo patvirtinimo ir vadovaujantis Panevėžio miesto savivaldybės administracijos direktoriaus patvirtintu 2019 m. lapkričio 19 d. įsakymu Nr. A-855 „Panevėžio miesto savivaldybės švietimo stebėsenos tvarkos aprašu“ ir kitais teisės aktais.
3.    Švietimo stebėsenos paskirtis – rinkti duomenis apie ikimokyklinį, priešmokyklinį vaikų švietimą bei vykdyti švietimo kokybę laiduojantį valdymą. 
4.    Švietimo stebėsenos uždaviniai yra:
4.1.   rinkti, kaupti ir apdoroti duomenis apie švietimo sistemos būklę  Mokykloje;
4.2.   analizuoti ir vertinti  Mokyklos švietimo būklę ir kaitą, jai darančius įtaką veiksnius, atsižvelgiant į švietimui keliamus tikslus ir uždavinius;
4.3.   teikti švietimo stebėsenos duomenis ir (ar) informaciją Panevėžio miesto savivaldybės administracijai (toliau – steigėjui).
5.    Švietimo stebėsenos objektas – švietimo būklė  Mokykloje.
6.    Apraše vartojamos sąvokos atitinka Valstybės švietimo ir mokslo stebėsenos tvarkos apraše vartojamas sąvokas.
7.          Švietimo stebėsenos principai:
7.1.   Tikslingumas – renkami tik tie duomenys ir informacija, kurie reikalingi ir tinkami švietimo būklei vertinti ir sprendimams priimti;
7.2.   Sistemingumas – švietimo stebėsena vykdoma planingai, suderintai ir laikantis tęstinumo;
7.3.   Nešališkumas – švietimo stebėsena vykdoma be išankstinių nuostatų, laikantis profesinio nepriklausomumo nuo įvairių interesų grupių;
7.4.   Patikimumas – duomenys renkami laikantis duomenų rinkimo standartų, skelbiama tikrovę atitinkanti informacija;
7.5.   Konfidencialumas − skelbiama tik tokia informacija, kuri garantuoja fizinio asmens duomenų anonimiškumą, išskyrus teisės aktuose numatytus atvejus;
7.6.   Saikingumas – siekiama maksimaliai sumažinti duomenų teikimo naštą ir suvaržyti besaikį duomenų rinkimą. Duomenis surinkus vienąkart, pakartotinai jie neberenkami.
 
II SKYRIUS
ŠVIETIMO STEBĖSENOS ORGANIZAVIMAS IR VYKDYMAS
8.       Švietimo stebėsenos  Mokykloje organizavimas ir vykdymas apima šias veiklas:
8.1. duomenų rinkimą, kaupimą, apdorojimą;
8.2.   apžvalgų, ataskaitų rengimą;
8.3.   duomenų, rodiklių ir analitinės informacijos teikimą steigėjui.
9.    Švietimo stebėsena vykdoma Mokyklos lygmeniu.
10. Duomenis, reikalingus Mokyklai teikia mokytojai, direktoriaus pavaduotojas ugdymui.
11.  Mokytojai, direktoriaus pavaduotojas ugdymui atsako už laiku švietimo stebėsenai reikalingų duomenų pateikimą, jų patikimumą, teisingumą ir kokybę.
12.  Mokyklos direktoriaus pavaduotojas ugdymui švietimo stebėsenai reikalingus duomenis įveda (teikia) Švietimo valdymo informacinėje sistemoje (toliau – ŠVIS).
III SKYRIUS
 BAIGIAMOSIOS NUOSTATOS
13.Mokyklos švietimo stebėsenos rodiklių sąrašą sudaro rodikliai, parodantys švietimo būklę ir (ar) pokyčių mastą švietimo įstaigoje.
14. Švietimo įstaigos švietimo stebėsenos rodiklių sąrašą tvirtina Mokyklos direktorius.
15.Mokykla disponuoja duomenimis ir informacija, gautais vykdant pagal papildomus švietimo įstaigos poreikius organizuotą švietimo stebėseną. 
16.Šie duomenys ir informacija kitų lygmenų švietimo ir mokslo stebėsenos subjektams gali būti perduodami remiantis duomenų teikimo sutartimis tarp lopšelio-darželio ir duomenų gavėjo.
17. Švietimo stebėsenos sistema finansuojama iš savivaldybės biudžeto ir kitų teisėtai gautų lėšų.
18. Mokykla savivaldybės lygmens švietimo stebėsenos rodikliams būtinus duomenis ir informaciją teikia neatlygintinai teisės aktų nustatyta tvarka.
_______________

LOPŠELIO-DARŽELIO ,,PURIENA“ ŠVIETIMO STEBĖSENOS RODIKLIŲ SĄRAŠAS

	Eil. Nr.
	Rodiklis
	Rodikliui reikalingi duomenys
	Duomenų šaltiniai

	
	Švietimo konteksto:
	
	

	1.
	Šeimų, patiriančių socialinę riziką, ir jose augančių vaikų pokytis (vienetais) 
	Šeimų, patiriančių socialinę riziką, ir jose augančių vaikų skaičius
	 ŠVIS

	2.
	Pagal ikimokyklinio ir priešmokyklinio ugdymo programas ugdomų vaikų, kuriems taikomos mokestinės lengvatos, skaičius ir dalis (proc.) 
	Pagal ikimokyklinio ir priešmokyklinio ugdymo programas ugdomų vaikų, kuriems taikomos mokestinės lengvatos, skaičius
	Įstaigos  duomenys, SPIS

	
	Mokinius apibūdinantys rodikliai:
	
	

	3.
	Vaikų, lankančių ikimokyklinio ir priešmokyklinio ugdymo grupes, pasiskirstymas pagal amžiaus grupes (skaičius ir dalis (proc.) 
	Vaikų, lankančių ikimokyklinio ir priešmokyklinio ugdymo grupes, skaičius pagal amžių 
	ŠVIS

	4.
	Miesto švietimo įstaigose ugdomų ir kitose savivaldybėse gyvenančių vaikų (mokinių) skaičius ir dalis (proc.) 
	Mokinių, kurių deklaruota gyvenamoji vieta yra ne savivaldybės teritorijoje, tačiau besimokančių miesto savivaldybės švietimo įstaigose, skaičius
	ŠVIS

	5.
	Specialiųjų ugdymosi poreikių turinčių ir integruotai ugdomų vaikų (mokinių) skaičius ir dalis (proc.) 
	Specialiųjų ugdymosi poreikių turinčių ir integruotai ugdomų vaikų (mokinių) skaičius
	ŠVIS

	
	Personalą apibūdinantys rodikliai:
	
	

	6.
	Auklėtojų (mokytojų) ir kitų pedagoginių darbuotojų pasiskirstymas pagal amžiaus grupes (skaičius ir dalis proc.) 
	Auklėtojų, mokytojų, kitų pedagoginių darbuotojų skaičius pagal amžiaus grupes 

	ŠVIS

	7.
	Pensinio amžiaus auklėtojų (mokytojų) ir kitų pedagoginių darbuotojų pasiskirstymas pagal dalykus (skaičius ir dalis proc.) 
	Pensinio amžiaus auklėtojų (mokytojų) ir kitų pedagoginių darbuotojų skaičius pagal dalykus
	ŠVIS

	8.
	Atestuotų metodininko ar eksperto kvalifikacinei kategorijai auklėtojų (mokytojų) ir kitų pedagoginių darbuotojų (skaičius ir dalis (proc.) 
	Atestuotų metodininko ar eksperto kvalifikacinei kategorijai skaičius
	ŠVIS

	9.
	Pilną etatą turinčių pedagogų dalis (proc.) 
	Pedagogų skaičius;
Pilną etatą turinčių pedagogų skaičius
	ŠVIS

	10.
	Švietimo įstaigų aptarnaujančio personalo skaičius ir dalis (proc.) 
	Švietimo įstaigų aptarnaujančio personalo skaičius; Bendras darbuotojų skaičius
	ŠVIS

	
	Švietimo aprūpinimo ir mokymosi sąlygų sudarymo rodikliai:
	
	

	11.
	Savivaldybės biudžeto asignavimai švietimui (tūkst. Eur) ir dalis (proc.) 
	Švietimo ir ugdymo programai skirti asignavimai; Asignavimai, skirti visoms Savivaldybės programoms įgyvendinti
	Informacinė sistema „Biudžetas VS”

	12.
	Savivaldybės ir mokymo lėšų (toliau – ML) skirtų lėšų dalis (proc.) pagal įstaigų tipus
	Švietimui skiriamos savivaldybės lėšos pagal įstaigų tipus; Mokymo lėšos pagal įstaigų tipus
	Informacinė sistema „Biudžetas VS”

	13.
	Įstaigų gautos pajamos iš įmokų pagal įstaigų tipus 
	 Įstaigų gautos pajamos iš įmokų pagal įstaigų tipus
	Informacinė sistema „Biudžetas VS”, įstaigų duomenys

	14.
	Vidutinė mokyklos aplinkai skirtų lėšų suma, tenkanti vienam mokiniui per metus, pagal įstaigų tipus (Eur) 
	Mokyklos aplinkai skirtos lėšos;
Mokinių skaičius pagal įstaigų tipus
	Informacinė sistema „Biudžetas VS”
ŠVIS

	15.
	Vidutinė vienam mokiniui per metus tenkanti mokymo lėšų (ML) suma pagal įstaigų tipus (Eur) 
	Mokymo lėšos;
Mokinių skaičius pagal įstaigų tipus
	Informacinė sistema „Biudžetas VS”, ŠVIS

	16.
	Finansuojamų projektų skaičius ir bendra pritrauktų lėšų suma 
	Finansuojamų projektų skaičius; Bendra pritrauktų lėšų suma (tūkst. Eur)
	Įstaigų duomenys

	17.
	Ugdymo reikmėms naudojamas plotas (kv. m), tenkantis 1 vaikui (mokiniui) 
	Ugdymo reikmėms naudojamas plotas (kv. m)
	ŠVIS

	18.
	Švietimo įstaigose iš viso naudojamų  kompiuterių skaičius 
	Kompiuterių skaičius

	Įstaigų duomenys
ŠVIS

	19.
	Atnaujintų ikimokyklinio ugdymo įstaigų žaidimų aikštelių skaičius ir dalis (proc.) 
	Atnaujintų ikimokyklinio ugdymo įstaigų žaidimų aikštelių skaičius
	Įstaigų duomenys

	20.
	Ikimokyklinių įstaigų, kurių teritorijos aptvertos (pagal HN normas), skaičius ir dalis (proc.) 
	Ikimokyklinių įstaigų, kurių teritorijos aptvertos (pagal HN normas), skaičius
	Įstaigų duomenys

